ক্লেয়ার টেলর
সামান্থা ক্লেয়ার টেলর, এমবিই (ইংরেজি: Samantha Claire Taylor; জন্ম: ২৫ সেপ্টেম্বর, ১৯৭৫) ইংল্যান্ডের সাবেক আন্তর্জাতিক প্রমিলা ক্রিকেট তারকা। শীর্ষসারির ব্যাটসম্যান ও প্রথম মহিলা ক্রিকেটার হিসেবে উইজডেন বর্ষসেরা ক্রিকেটারের মর্যাদা পেয়েছেন। একবিংশ শতকের প্রথম দশকে সহ-খেলোয়াড় শার্লত এডওয়ার্ডসের সাথে ইংল্যান্ডের ব্যাটিংয়ের নেতৃত্ব দেন। উভয়ে সম্মিলিতভাবে তিন সহস্রাধিক রান সংগ্রহ করেন। এছাড়াও, ২০০৯ সালে দলের দু’টি বিশ্বকাপ শিরোপা জয়ে মূখ্য ভূমিকা রেখেছেন ক্লেয়ার টেলর।